laion/Wikipedia-Exotic huggingface dataset:
ჩახრუხაძე

ჩახრუხაძე (1170 — 1212) — XII-XIII საუკუნეების მიჯნაზე თამარ მეფის კარზე მოღვაწე ქართველი პოეტი, რომელიც ტრადიციულად მიიჩნევა „თამარიანის“ ავტორად. წარმოშობით ხევიდან — სოფელ დარიალიდან იყო. „თამარიანი“ აერთიანებს 22 ოდას და ერთ ელეგიას. პოემა გწყობილია შინაგანრითმებიანი ორმარცვლიანი ლექსებით, რომლის დამკვიდრებაც ასევე ჩახრუხაძეს მიეწერება. მას მისი დამსახურებების გამო ისეთი ქართველი პოეტების გვერდით აყენებენ როგორიცაა იოანე შავთელი და შოთა რუსთაველი. ბევრი მკვლევარი, რომელთა შორისაც პირველი კორნელი კეკელიძე იყო, ხშირად მას აიგივებს გადამწერ გრიგოლ ჩახრუხაძესთან, რომელიც მოხსენიებულია გელათის მონასტრის ხელნაწერის „დიდი სჯულისკანონის“ ანდერძში, რომელსაც განზრახული ჰქონდა ბერად აღკვეცილიყო ჯვრის მონასტერში, იერუსალიმში. უფრო გვიანდელი მონაცემებით, პოეტი მეფის არჩილ II-ის მიხედვით ჩახრუხაძე იყო წარმოშობით აღმოსავლეთ საქართველოს მთიანეთიდან, კერძოდ ხევიდან. რასაც თხზულების ბოლოში ჩანართიც ადასტურებს: ასევე მეფე არჩილ II-ზე დაყრდნობით მიიჩევა რომ ის იყო შოთა რუსთაველის წინამორბედი. ჩახრუხაძის შემოქმედება გამოირჩევა მისი პოეტურობით და მუსიკალურბით. განსაკუთრებით ვირტუოზულად იყენებს რითმებს და ზედსართავებს თამარ მეფისთვის ხოტბის შესასხმელად. ჩახრუხაძემ მე-13 საუკუნეში წამოიწყო ხანგრძლივი და დამღლელი მოგზაურობა. ის კარგად იცნობდა იმდროინდელ რუკებსა და საზღვაო გზებს. მან მოიარა არაერთი ქვეყანა - მოგზაურობა დაიწყო სპარსეთიდან, ეწვია ინდოეთს და ჩინეთს. ცენტრალური აზიის გზით ჩახრუხაძე ჩავიდა კიევში, აქედან ეწვია კონსტანტინეპოლს, ასევე, იმოგზაურა ევროპისა და ახლო აღმოსავლეთის რამდენიმე ქვეყანაში. მოგზაურობა იყო სახიფათო. ის რამდენიმეჯერ გაძარცვეს. პოეტი, ძირითადად, ჩერდებოდა დიდ ქალაქებში და ურთიერთობას ამყარებდა ადგილობრივი ხელისუფლების წარმომადგენლებთან. სწორედ ამ მოგზაურობის დროს ნანახი და განცდილი გადმოგვცა მან თავის ნაწარმოებში ნახევრად ზღაპრული ფორმით. დიდია ჩახრუხაძის დამსახურება ისტორიული მეცნიერების, კერძოდ, კი ისტორიული გეოგრაფიის განვითარებაში. მისი თხზულება საინტერესოა, როგორც ისტორიული წყარო. ჯერ ერთი, თხზულებაში გადმოცემულია იმდროინდელი საქართველოს სინამდვილიდან დანახული უცხო ქვეყნები. მეორეც, მას მოტანილი აქვს ნაწარმოებში მრავალი ისტორიული ადგილის სახელწოდება, რომელიც დღეისათვის აღარ არსებობს. იოანე შავთელი შოთა რუსთაველი ჩახრუხაძე — საქართველოს ბიოგრაფიული ლექსიკონი თამარიანი ჩახრუხაძე - Chakhrukhadze დაარქივებული 2016-03-04 საიტზე Wayback Machine. თამარიანი. ჩახრუხაძე დაარქივებული 2016-03-05 საიტზე Wayback Machine. ჩახრუხაძე - თამარიანი ↑ 1.0 1.1 ქსე, ტ. 11, გვ. 497, თბ., 1984 ↑ Mikaberidze, Alexander (ed., 2007), Chakhrukhadze დაარქივებული 2011-09-30 საიტზე Wayback Machine. . Dictionary of Georgian National Biography. Retrieved on 2008-07-16. ↑ დონალდ რეიფილდი (2000), ქართული ლიტერატურა: ისტორია, pp. 83-88. Routledge, ISBN 0-7007-1163-5. ↑ Baramidze, A. G. & Gamezardashvili, D. M. (2001), Georgian Literature, pp. 16-17. The Minerva Group, Inc. ISBN 0898755700.
სათამაშოების ისტორია

„სათამაშოების ისტორია“ (ინგლ. Toy Story) — 1995 წლის ამერიკული კომპიუტერული ანიმაციური ფილმი „სათამაშოების ისტორიის“ სერიიდან. ის არის Pixar-ის პირველი სრულმეტრაჟიანი ფილმი, ასევე პირველი ანიმაციური ფილმი, რომელიც სრულადაა შექმნილი კომპიუტერული ტექნოლოგიით. ფილმის რეჟისორია ჯონ ლასეტერი, გმირებს კი ახმოვანებენ ტომ ჰენქსი და ტიმ ალენი. ფილმს დისტრიბუცია გაუწია Walt Disney Pictures-მა. სცენარზე მუშაობდა ჯგუფი, რომელშიც შედიან თავად ლასეტერი, ჯოს ვედონი, ენდრუ სტენტონი, ჯოელ კოჰენი და ალეკ სოკოლოვი. ფილმი მოგვითხრობს სათამაშოების შესახებ, რომლებიც ადამიანთა თავდასწრებით თავს უსულო საგნად აჩვენებენ. მთავარი გმირები არიან შერიფი ვუდი, სათამაშო ქოუბოი (ჰენკსი) და ბაზ ლაითერი, სათამაშო ასტრონავტი (ალენი). „სათამაშოების ისტორია“ გამოსვლის პირველივე კვირის ბოლოს კინოგაქირავების ლიდერი გახდა, და საერთო ჯამში მისმა შემოსავალმა აშშ-სა და კანადაში $191 მილიონი, მსოფლიოს მასშტაბით კი $361 მილიონი შეადგინა. კინოკრიტიკოსებმა ფილმი წარმოუდგენლად დადებითად შეაფასეს, ხაზს უსვამდნენ რა ისევე, როგორც ანიმაციურ ინოვაციას, ასევე სცენარის ბრწყინვალებას. DVD დისკებთან ერთად გასაყიდად გამოჩნდა „სათამაშოების ისტორიაზე“ დაფუძნებული ნივთები, მათ შორის სათამაშოები, ვიდეო თამაშები და სხვ. ფილმის ასეთმა წარმატებამ გამოიწვია 1999 წელს მისი გაგრძელების, „სათამაშოების ისტორია 2“-ის გადაღება. 11 წლის შემდეგ კი, 2010 წელს გამოვიდა „სათამაშოების ისტორია 3“, რომლის შემოსავალმაც $1 მილიარდს გადააჭარბა. შემოსავალთან ერთად ორივე გაგრძელებამ დადებითი შეფასებები დაიმსახურა. „სათამაშოების ისტორია 3“-ის გამოსვლამდე პირველი ორი სერია თავიდან გამოუშვეს Disney Digital 3-D ფორმატში 2009 წლის 2 ოქტომბერს. ↑ 1.0 1.1 Toy Story. Box Office Mojo. ციტირების თარიღი: February 18, 2010. ↑ Toy Story. The Numbers. ციტირების თარიღი: March 11, 2009. ↑ Toy Story Reviews. Metacritic. დაარქივებულია ორიგინალიდან — დეკემბერი 6, 2008. ციტირების თარიღი: March 11, 2009. ↑ Toy Story (1995). Rotten Tomatoes. ციტირების თარიღი: March 11, 2009. ↑ Graser, Marc (January 24, 2008). „'Toy Story' gets 3-D makeover“. Variety. ციტირების თარიღი: March 11, 2009.
კარლოს პელეგრინი

კარლოს პელეგრინი (ესპ. Carlos Enrique José Pellegrini Bevans; დ. 11 ოქტომბერი, 1846, ბუენოს-აირესი — გ. 17 ივლისი, 1906, ბუენოს-აირესი) — არგენტინელი იურისტი და პოლიტიკოსი. არგენტინის კონფედერაციის პრეზიდენტი 1890-1892 წლებში. თანამდებობა ეკავა 1890 წლის 7 აგვისტოდან 1892 წლის 11 ოქტომბრამდე. არგენტინის პრეზიდენტების სია კარლოს პელეგრინი კარლოს პელეგრინი დაარქივებული 2019-05-03 საიტზე Wayback Machine. კარლოს პელეგრინის ბიოგრაფია დაარქივებული 2013-09-04 საიტზე Wayback Machine.
ლუის საენს პენია

ლუის საენს პენია (ესპ. Luis Sáenz Peña; დ. 2 აპრილი, 1822, ბუენოს-აირესი — გ. 4 დეკემბერი, 1907, ბუენოს-აირესი) — არგენტინელი იურისტი და პოლიტიკოსი. არგენტინის კონფედერაციის პრეზიდენტი 1892–1895 წლებში. თანამდებობა ეკავა 1892 წლის 12 ოქტომბრიდან 1895 წლის 23 იანვრამდე. დაამთავრა სამართალმცოდნეობის უნივერსიტეტი ბუენოს-აირესში. მონაწილეობა მიიღო 1860 წლის კონსტიტუციურ კრებაში. არგენტინის პრეზიდენტების სია
ხოსე ევარისტო ურიბურუ

ხოსე ევარისტო ურიბურუ (ესპ. José Evaristo de Uriburu y Álvarez de Arenales; დ. 19 ნოემბერი, 1831, სალტის პროვინცია — გ. 23 ოქტომბერი, 1914, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1895-1898 წლებში. თანამდებობა ეკავა 1895 წლის 24 იანვრიდან 1898 წლის 11 ოქტომბრამდე. არგენტინის პრეზიდენტების სია ენციკლოპედია „ბრიტანიკა“
დემენტორი

დემენტორები — უსულო არსებები, რომლებიც ცხოვრობენ სიბნელესა და სიბინძურეში. თუ მათთან ძალიან ახლოს მიხვალ, შეუძლიათ გამოგწოვონ მხიარულება და სასიამოვნო მოგონებები. ისინი დარაჯობდნენ აზკაბანის ციხეს ლორდი ვოლდემორის დაბრუნებამდე, რის გამოც ეს ციხე დედამიწაზე ერთ-ერთ ყველაზე საშინელ ადგილად იყო მიჩნეული. დემენტორებს აქვთ ადამიანის მსგავსი აღნაგობა. ისინი არიან სამი მეტრი სიმაღლის, ატარებენ შავ, კაპიუშონიან მსასხამებს, საიდანაც უჩანთ მხოლოდ სლიპინა, რუხი ფერის, ხრწნა შეპარული ხელები. დემენტორები ბრმები არიან, ფოსოებზე საზარელი რუხი კანი აქვთ გადაკრული, პირი კი უფორმო, ბნელ ხვრელს უგავთ. მათ გამოჩენას თან ახლავს არაბუნებრივი სიბნელე და სიჩუმე. ჰარი პოტერი და აზკაბანის ტყვე
მანუელ კინტანა

მანუელ კინტანა (ესპ. Manuel A. Quintana y Sáenz de Gaona; დ. 19 ოქტომბერი, 1835, ბუენოს-აირესი — გ. 12 მარტი, 1906, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1898-1906 წლებში. თანამდებობა ეკავა 1898 წლის 12 ოქტომბრიდან 1906 წლის 12 მარტამდე, მის გარდაცვალებამდე. არგენტინის პრეზიდენტების სია
ხოსე ფიგეროა ალკორტა

ხოსე ფიგეროა ალკორტა (ესპ. José Figueroa Alcorta; დ. 20 ნოემბერი, 1860, კორდოვა — გ. 27 დეკემბერი, 1931, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1906-1910 წლებში. თანამდებობა ეკავა 1906 წლის 13 მარტიდან 1910 წლის 11 ოქტომბრამდე. არგენტინის პრეზიდენტების სია ენციკლოპედია „ბრიტანიკა“
ნიქსონი (ფილმი)

ნიქსონი (ინგლ. Nixon) — ამერიკული ბიოგრაფიული ფილმი, რომელშიც მოთხრობილია აშშ-ის პრეზიდენტ რიჩარდ ნიქსონის პოლიტიკური და პირადი ცხოვრების შესახებ. მას განასახიერებს ენტონი ჰოპკინზი. ფილმში ასევე თამაშობენ ჯოან ალენი, ჯეიმზ ვუდსი, ედ ჰარისი და სხვ. ფილმის რეჟისორია ოლივერ სტოუნი. „ნიქსონი“ — კინოფილმების ინტერნეტ-მონაცემთა ბაზა (ინგლისური) „ნიქსონი“ — Allmovie-ზე
TVPaint

TVP Animation (აგრეთვე ცნობილი როგორც TVPaint, Mirage და Aura) — ციფრული ანიმაციის შესაქმნელი პროგრამული პაკეტი, რომლის შემქმნელია TVPaint Developpement (საფრანგეთი). ტექნოლოგია TVPaint ასევე ვრცელდება სახელწოდებებით Newtek Aura და Bauhaus Mirage, თუმცა ამჟამად, პროგრამა TVP Animation საკუთარი სახელწოდებით იწარმოება. თავდაპირველად TVP Animation შეიქმნა პლატფორმისათვის Amiga. მოგვიანებით იგი ადაპტირებული იქნა Microsoft Windows-ის და ეპლის სისტემებისათვის. ამჟამად პროგრამის უკანასკნელი ვერსიაა 9.5. TVPaint დაარქივებული 2020-08-30 საიტზე Wayback Machine. Bauhaus Software Mirage დაარქივებული 2011-07-17 საიტზე Wayback Machine. Newtek Aura VT დაარქივებული 2010-12-25 საიტზე Wayback Machine. TVPaint-ის მომხმარებელთა ფორუმი[მკვდარი ბმული] Newtek Aura-ის მომხმარებელთა ფორუმი დაარქივებული 2009-04-06 საიტზე Wayback Machine. Aura-ს მომხმარებელთა ჯგუფი Yahoo-ში[მკვდარი ბმული] TVP Animation - ბლოგი
ოსკარის 81-ე დაჯილდოება

ოსკარის 81-ე დაჯილდოება — საუკეთესო ფილმებისა და კინოხელოვანების რიგით 81-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2009 წლის 22 თებერვალს კოდაკის თეატრში, ჰოლივუდი, ლოს-ანჯელესი და მასში მონაწილეობა მიიღეს 2008 წელს გამოსულმა საუკეთესო ფილმებმა. ცერემონიას აშშ-ში გადასცემდა ტელეკომპანია ABC. ცერემონიის მასპინძელი იყო ავსტრალიელი მსახიობი ჰიუ ჯეკმენი. ლორენს მარკი იყო საღამოს პროდიუსერი, ოსკარის მფლობელი სცენარისტი და რეჟისორი ბილ კონდონი კი აღმასრულებელი პროდიუსერი. ცერემონიაზე ყველაზე წარმატებული ფილმი გამოდგა ღარიბი მილიონერი, რომელმაც რვა ოსკარი მოიგო, მათ შორის საუკეთესო სურათისთვის და რეჟისორისთვის (დენი ბოლი). ბენჯამინ ბატონის უცნაური ისტორია მეორე ადგილზე გავიდა სამი ჯილდოთი, მას მოჰყვნენ ბნელი რაინდი და მილკი ორი ჯილდოთი. ↑ Hal Boedeker (February 11, 2009). „Tim Gunn, Robin Roberts to host Oscar pre-show on ABC“. The Orlando Sentinel. დაარქივებულია ორიგინალიდან — თებერვალი 14, 2009. ციტირების თარიღი: February 13, 2009. ↑ „Roger Goodman Named Director for 81st Academy Awards“. Academy of Motion Picture Arts and Sciences. October 24, 2008. ციტირების თარიღი: January 2, 2009. ↑ Robert Seidman (February 24, 2009). „Academy Awards American Idol and The Mentalist lead broadcast viewing“. TVbytheNumbers. დაარქივებულია ორიგინალიდან — თებერვალი 26, 2009. ციტირების თარიღი: February 27, 2009. ↑ „Hugh Jackman to Host 81st Academy Awards“. Academy of Motion Picture Arts and Sciences. December 12, 2008. ციტირების თარიღი: December 12, 2008. ↑ „Mark and Gordon to Guide 81st Oscar telecast“. Academy of Motion Picture Arts and Sciences. September 24, 2008. ციტირების თარიღი: September 24, 2008.
Yellow Magic Orchestra

Yellow Magic Orchestra (YMO) — ელექტროპოპის ჟანრის იაპონური ჯგუფი, რომელიც 1978 წელს ჩამოყალიბდა. იგი ითვლება ელექტროპოპის სცენის პიონერად. ჯგუფის წევრები არიან: ჰარუომი ჰოსონო (ბას-გიტარა),იუკიჰირო ტაკაჰაში (დასარტყმელი საკრავები, ვოკალი) და რიუჩი საკამოტო (კლავიშებიანი საკრავები). 1978 Yellow Magic Orchestra 1979 Solid State Survivor 1980 ×∞ Multiplies (იგივე Zoshoku) 1981 BGM 1981 Technodelic 1983 Naughty Boys 1983 Naughty Boys Instrumental 1983 Service 1993 Technodon (YMO-ს სახელით) 1980 Public Pressure 1984 After Service 1991 Faker Holic (Transatlantic Tour 1979) 1992 Complete Service (ბრაიან ინოს მიქსი) 1993 Technodon Live 1993 Live At The Budokan 1980 1993 Live At Kinokuniya Hall 1978 1995 Winter Live 1981 1996 World Tour 1980 1997 Live At The Greek Theatre 1979 2008 EUYMO-YELLOW MAGIC ORCHESTRA LIVE IN LONDON+GIJON 2008- 2008 LONDONYMO - Yellow Magic Orchestra Live in London 15/6 08 2008 GIJONYMO-YELLOW MAGIC ORCHESTRA LIVE IN GIJON 19/6 08- 1984 Sealed 1992 Technobible 1992 Kyoretsu Na Rhythm 2000 YMO Go Home! : The Best of Yellow Magic Orchestra, (ჰარუომი ჰოსონოს მიერ შედგენილი კრებული) 2001 One More YMO: The Best of YMO Live" (იუკიჰირო ტაკაჰაშის მიერ შედგენილი კრებული) 2003 UC YMO: Ultimate Collection of Yellow Magic Orchestra (რიუჩი საკამოტოს მიერ შედგენილი კრებული) 1992 Hi-tech/No Crime (Yellow Magic Orchestra Reconstructed) (ბრიტანელ შემსრულებელთა კომპოზიციების რემიქსები) 2000 YMO Remixes Technopolis 2000-00 (იაპონურ შემსრულებელთა კომპოზიციების რემიქსები) Firecracker (1979, აშშ) Yellow Magic (Tong Poo) (1979, გაერთიანებული სამეფო) Technopolis (1979, იაპონია) La Femme Chinoise (1979, გაერთიანებული სამეფო) (ტექსტი: კრის მოსდელი) Computer Game (1980, გაერთიანებული სამეფო, Italy, Spain, აშშ) Rydeen (1980, Japan 1982, გაერთიანებული სამეფო) Behind the Mask (1980, გაერთიანებული სამეფო, აშშ, Italy) (ტექსტი: კრის მოსდელი) Nice Age (1980, გაერთიანებული სამეფო, ნიდერლანდები) (ტექსტი: კრის მოსდელი) Tighten Up (Japanese Gentlemen Stand Up Please) (კომპოზიციის Archie Bell & the Drells ვერსია; 1980, აშშ, იაპონია; 1981, გაერთიანებული სამეფო) Cue (1981, იაპონია) Mass (1981, იაპონია) Taiso (1982, ავსტრალია, იაპონია) Pure Jam (1982, ესპანეთი, Kimi ni Munekyun (1983, იაპონია) Kageki na Shukujo (1983, იაპონია) Ishin Denshin (You've Got To Help Yourself) (1983, იაპონია) Every Time I Look Around (I Hear The Madmen Call) (1983, ჰოლანდია) Reconstructions – EP დისკი (1992, გაერთიანებული სამეფო) Pocketful of Rainbows (1993, იაპონია) Be A Superman (1993, იაპონია) Rescue / Rydeen 79/07 (2007, იაპონია) - ციფრული გამოცემა: 10 მარტი 2007, კომპაქტ დისკი: 22 აგვისტო 2007 The City of Light / Tokyo Town Pages (2008, იაპონია) Good Morning, Good Night (2009, იაპონია)- (HASYMO) ვიკისაწყობში არის გვერდი თემაზე: Yellow Magic Orchestra YMO ოფიციალური Myspace გვერდი ↑ Yellow Magic Orchestra profile. Allmusic. ციტირების თარიღი: 2009-06-03.
ლანუსი

ლანუსი (ესპ. Lanús) — ქალაქი არგენტინაში, ბუენოს-აირესის პროვინციაში. შედის დიდი ბუენოს-აირესის აგლომერაციაში. 2001 წლის მონაცემებით, ქალაქში 212,152 ადამიანი ცხოვრობდა. ქალაქში მაღალ დონეზეა განვითარებული მრეწველობა. აქ აწარმოებენ ტექსტილს, ქაღალდს, ჰყავს, რეზინს, სამოსს, ქიმიურ ნაწარმს და ა.შ. არსებობს რამდენიმე ტექნიკური სკოლა, მათ შორის ევა პერონის სამედიცინო ცენტრი, რომელიც უდიდესია ბუენოს-აირესის აგლომერაციაში. ლანუსს ჰყავს საფეხბურთო კლუბი ატლეტიკო ლანუსი, რომელიც არგენტინის პრიმერა დივიზიონში ასპარეზობს. ოფიციალური საიტი
როკე საენს პენია

როკე საენს პენია (ესპ. Roque Sáenz Peña Lahitte; დ. 19 მარტი, 1851, ბუენოს-აირესი — გ. 9 აგვისტო, 1914, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1910–1914 წლებში. თანამდებობა ეკავა 1910 წლის 12 ოქტომბრიდან 1914 წლის 9 აგვისტომდე, მის გარდაცვალებამდე. არგენტინის პრეზიდენტების სია როკე საენს პენია 1910-1914.
ვიქტორინო დე ლა პლასა

ვიქტორინო დე ლა პლასა (ესპ. Victorino de la Plaza y Palacios; დ. 2 ნოემბერი, 1840, სალტის პროვინცია — გ. 2 ოქტომბერი, 1919, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1914-1916 წლებში. თანამდებობა ეკავა 1914 წლის 10 აგვისტოდან 1916 წლის 11 ოქტომბრამდე. არგენტინის პრეზიდენტების სია ვიქტორინო დე ლა პლასა 1914-1916
იპოლიტო ირიგოიენი

იპოლიტო ირიგოიენი (ესპ. Juan Hipólito del Sagrado Corazón de Jesús Irigoyen Alem; დ. 12 ივლისი, 1852, ბუენოს-აირესი — გ. 3 ივლისი, 1933, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი ორჯერ, 1916-1922 წლებსა და 1928-1930 წლებში. პირველად თანამდებობა ეკავა 1916 წლის 12 ოქტომბრიდან 1922 წლის 11 ოქტომბრამდე, მეორედ კი 1928 წლის 12 ოქტომბრიდან 1930 წლის 6 სექტემბრამდე. ირიგოიენის პრეზიდენტობის დროს, 1919 წლის 13 სექტემბერს, არგენტინამ, მსოფლიოში პირველმა, აღიარა დე-იურე საქართველოს დემოკრატიული რესპუბლიკის სახელმწიფოებრივი დამოუკიდებლობა. არგენტინის პრეზიდენტების სია იპოლიტო ირიგოიენი დაარქივებული 2006-07-05 საიტზე Wayback Machine. ↑ პირველი არხი: არგენტინის მთავრობა - დამოუკიდებლობის დღეს გილოცავ, საქართველო.
არგენტინის მესოპოტამია

არგენტინის მესოპოტამია (ესპ. La Mesopotamia, Región Mesopotámica) — ტენიანი და მწვანე რეგიონი ჩრდილო-აღმოსავლეთ არგენტინაში. მოიცავს პროვინციებს: მისიონესი, ენტრე-რიოსი და კორიენტესი. ეს ტერიოტია მდებარეობს ორ მდინარეს — ურუგვაისა და პარანას შორის. ამ ორი მდინარის საკმაოდ დიდ მანძილზე პარალელურმა დინებამ და მათ შორის მწვანე სივრცემ, წარმოქმნა ასოციაცია თანამედროვე ერაყის ტერიტორიაზე, მდინარე ევფრატსა და ტიგროსს შორის მდებარე მესოპოტამიასთან, რის გამოც ასე უწოდეს ამ რეგიონსაც. მესოპოტამიაში არგენტინის მრავალი ტურისტული ღირსშესანიშნაობა მდებარეობს. მათ შორის იგუასუს ეროვნული პარკი, ჩანჩქერი იგუასუ, იეზუიტთა მონასტრები. რეგიონი ბრაზილიის ცენტრალური პლატოს ნაწილია. აგვისტო და სექტემბერი საშინლად წვიმიანია, ნალექების წლიური მაჩვენებელი 2.000 მმ-ს შეადგენს. ტურისტული მეგზური ტურები არგენტინაში, მესოპოტამია დაარქივებული 2011-01-29 საიტზე Wayback Machine.
მესოპოტამია (მრავალმნიშვნელოვანი)

ტოპონიმი მესოპოტამია შეიძლება აღნიშნავდეს: მესოპოტამია - ისტორიული რეგიონი მდინარეებს -ტიგროსსა და ევფრატს შორის. მესოპოტამია - რომის პროვინიცა II-VII საუკუნეებში. მესოპოტამია - რეგიონი არგენტინაში. მესოპოტამია - საბერძნეთის პროვინცია. მესოპოტამია - სოფელი სენტ-ვინსენტსა და გრენადინებში.
არგენტინა-ბრაზილიის ომი

არგენტინა-ბრაზილიის ან სისპლატინის ომი (პორტ. Guerra da Cisplatina, ესპ. Guerra al Imperio de Brasil) — შეიარაღებული კონფლიქტი რიო-დე-ლა-პლატის გაერთიანებულ პროვინციებსა და ბრაზილიის იმპერიას შორის 1825-1828 წლებში, რომელიც მიმდინარეობდა ე.წ. Banda Oriental-ში („აღმოსავლეთ ნაპირი", თანამედროვე ურუგვაის ტერიტორია). კონფლიქტის მთავარი მიზეზი იყო თანამედროვე ურუგვაისა და ნაწილობრივ ბრაზილიის რიუ-გრანდი-დუ-სულის შტატის ტერიტორიაზე მდებარე სისპლატინის პროვინცია. ეს პროვინცია, რომელიც ადრე რიო-დე-ლა-პლატის ვიცე-სამეფოს შემადგენლობაში შედიოდა, ესპანელთაგან გათავისუფლების შემდეგ, შევიდა ე. წ. ფედრეალურ ლიგაში. 1816 წელს, ამ ტერიტორიაზე პორტუგალია შეიჭრა, მოახდინა მისი ანექსია და ის ბრაზილიას შეუერთა. ბრაზილიის დამოუკიდებლობის გაფორმების შემდეგ (1822 წ), სისპლატინის პროვინცია ბრაზილიას სტრატეგიულად ძალზე ხელსაყრელ მდგომარეობაში ამყოფებდა, რადგან რიო-დე-ლა-პლატასა და გაერთიანებული პროვინციების საზღვაო პორტებზე (ძირითადად მონტევიდეო) კონტროლის დამყარების საშუალებას აძლევდა. ამ უკანასკნელმა, პროვინციის ხელში ჩაგდების მიზნით, თავის მოსახლეობას მოუწოდა წინ აღდგომოდნენ რეგიონში ბრაზილიის დომინანტობას და ხალხის შეიარაღება დაიწყო. ეს ომი საკმაოდ დიდ ხარჯებთან აღმოჩნდა დაკავშირებული. შემცირდა სავაჭრო ბრუნვა გაერთიანებულ პროვინციებსა და გაერთიანებულ სამეფოს შორის, რამაც ორივე ძალაგამოცლილი მხარე დაარწმუნა დაზავების აუცილებლობაში. მართლაც, ბრიტანეთისა და საფრანგეთის მედიატორიბით, 1828 წელს, რიო-დე-ჟანეიროში, რიო-დე-ლა-პლატის გაერთიანებულ პროვინციებსა და ბრაზილიის იმპერიას შორის, ხელი მოეწერა მონტევიდეოს ხელშეკრულებას, რომლის მიხედვითაც სისპლატინის პროვინცია დამოუკიდებლად ცხადდებოდა და მას აღმოსავლეთ ურუგვაის რესპუბლიკა ეწოდა. ხელშეკრულება ასევე აკანონებდა ბრაზილიის სუვერენიტეტს ყოფილ „აღმოსავლეთ იეზუიტთა მისიაზე" და რაც მთავარია, ბრაზილიას ლა-პლატაში თავისუფალი ნავიგაციის საშუალებას აძლევდა, რაც ბრიტანეთის ინტერესებშიც შედიოდა. სისპლატინის პროვინციის დაკარგვამ, ბრაზილიაში მზარდი უკმაყოფილება გამოიწვია იმპერატორ პედრუ I-ის მიმართ, რაც 1831 წელს მისი გადადგომის მთავარი მიზეზი გახდა. შეიარაღებული კონფლიქტები სამხრეთ ამერიკაში, არგენტინა-ბრაზილიის ომი დაარქივებული 2013-12-15 საიტზე Wayback Machine. (Archived 2009-10-25)
თაბორის მთა

თაბორის მთა (ებრ. הר תבור, თავორო) — 588 მ სიმაღლის განცალკევებული მთა ისრაელის დაბლობზე, ქვემო გალილეიაში, ქალაქ ნაზარეთიდან 9 კილომეტრში. ქრისტიანობაში ტრადიციულად მიიჩნევა ფერისცვალების ადგილად. მთის თავზე არსებობს ორი მონასტერი, მართლმადიდებლური და კათოლიკური. მთის ჩრდილოეთი-აღმოსავლეთ ნაწილში არსებობს ფერისცვალების მოქმედი ბერძნული მართლმადიდებლური დედათა მონასტერი. მონასტრის დაფუძნების ისტორია დაკავშირებულია მოლდოველი არქიმანდრიტის, ირინაჰის სახელთან. მთაზე დასახლების შემდეგ (სავარაუდოდ, 1854 წელი) მან აღმოაჩინა ბიზანტიური ბაზილიკის ნანგრევები, რომლის აგება უკავშირდება მოციქულთასწორი ელენეს სახელს.). ირინაჰმა დაიწყო მისი აღდგენა, მაგრამ ეს საქმე ვერ დაასრულა, რადგანაც გარდაიცვალა შობა დღეს, 93 წლის ასაკში და დაიკრძალა მონასტერშივე. ტაძარი აშენდა და იკურთხა 1862 წლის 6 აგვისტოს. ტაძარს გააჩნია სამი ტრაპეზი - ცენტრალური - ფერისცვალებისა, სამხრეთი - წინასწარმეტყველთ მოსესა და ელიასი, ხოლო ჩრდილოეთი წმინდა გიორგისა და დიმიტრი სოლუნელის. სამრეკლო აშენდა 1911 წელს. ტაძრის მშენებლობა ხორციელდებოდა რუსეთიდან გამოგზავნილ ფულზეც. მონასტერში ინახება ღვთისმშობლის სასწაულთმოქმედი დაუჯდომელი ხატი. მოსესა და ელიას ტრაპეზის აფსიდში შენარჩუნებულია უძველესი ტაძრისა და ბიზანტიური მოზაიკის ფრაგმენტები. მონასტრის ტერიტორიაზე არსებობს ასევე მელქისედექის მღვიმეური სამლოცველო. თაბორის ციხე - უძველესი ციხე და ეკლესია თბილისში. ↑ прот. П. Солярский, «Опыт библейского словаря собственных имён» (т. IV, СПб., 1884); С. Терновский, «Очерки из церковно-исторической географии» (Казань, 1899). ↑ Платонов П. Святая гора Фавор — место славного Преображения Господня
ადოლფო ბიოი კასარესი

ადოლფო ბიოი კასარესი (დ. 15 სექტემბერი, 1914 — გ. 8 მარტი, 1999) — არგენტინელი მწერალი, პოეტი, კრიტიკოსი და ბიბლიოთეკარი. ის იყო თანამემულის, ხორხე ლუის ბორხესის მეგობარი, თანამშრომელი და თანამოაზრე. მის ნაწარმოებს „მორელის გამოგონება“ ბევრი მიიჩნევს სამეცნიერო ფანტასტიკაში ერთ-ერთ საუკეთესო ნიმუშად. ვიკისაწყობში არის გვერდი თემაზე: ადოლფო ბიოი კასარესი კარიკატურები და ნეკროლოგი (დაარქივებული) საიტზე literatura.org (in Spanish) ესპანურენოვანი გვერდი (დაარქივებული) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Itaú Cultural Enciclopédia Itaú Cultural — São Paulo: Itaú Cultural, 2001. — ISBN 978-85-7979-060-7 <a href="https://wikidata.org/wiki/Track:Q174"></a><a href="https://wikidata.org/wiki/Track:Q10304263"></a><a href="https://wikidata.org/wiki/Track:Q41599984"></a> ↑ 5.0 5.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 6.0 6.1 https://www.bedetheque.com/auteur-13852-BD-.html ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 8.0 8.1 Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ Vegetti Catalog of Fantastic Literature <a href="https://wikidata.org/wiki/Track:Q23023088"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 11.0 11.1 11.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ 12.0 12.1 Munzinger Personen <a href="https://wikidata.org/wiki/Track:Q107343683"></a> ↑ Deutsche Nationalbibliothek Record #115824499 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Latin American Science Fiction Writers: An A-to-Z Guide — ISBN 978-0-313-30553-5 <a href="https://wikidata.org/wiki/Track:Q120702295"></a> ↑ https://www.fundacionkonex.org/premios1994-letras ↑ Journal officiel de la République française, Journal officiel de la République française. Document administratif — 1868. — ISSN 0242-6773 <a href="https://wikidata.org/wiki/Track:Q1815103"></a> ↑ http://www.sf-encyclopedia.com/entry/bioy_casares_adolfo ↑ https://www.independent.co.uk/news/people/obituary-silvina-ocampo-1401679.html